Kottaraiset

**Kottaraiset** (Sturnidae) on varpuslintujen lahkoon kuuluva heimo. Siihen kuuluu pieniä ja keskikokoisia kottaraisia, mainoja, rakkeleita ja loisnokkeleita, joista useimmat ovat väriltään tummia. Niillä on pitkä ja suora, kärkeä kohti kapeneva nokka ja voimakkaat jalat. Kottaraisia tavataan luonnostaan vain vanhassa maailmassa eli Euroopassa, Aasiassa, Afrikassa, pohjoisessa Australiassa ja Tyynenmeren saarilla. Ihmiset ovat kuitenkin siirtäneet muutamia lajeja myös Pohjois-Amerikkaan, Havaijille ja Uuteen-Seelantiin, missä niistä on paikoitellen tullut alkuperäiselle luonnolle haitallisia vieraslajeja. Kottaraiset käyttävät ravinnokseen pääasiassa hyönteisiä ja hedelmiä. Jotkin lajit ruokailevat viljelyksillä ja niitä pidetään tuholaisina. Useimmat kottaraiset pesivät puunkoloissa. Kottaraiset ovat luonnossa taitavia laulajia, ja ihmisen kasvattamana ne voivat oppia matkimaan puhettakin. 

Länsimaalaisille tutuin tämän heimon lajeista on suurina parvina asutuksen lähellä elävä kottarainen (*Sturnus vulgaris*). Aasiassa tunnetuin laji on lemmikkinäkin pidettävä pihamaina (*Acridotheres tristis*). Suomessa on tavattu kaksi heimon lajia; tavallisen kottaraisen lisäksi punakottarainen (*Sturnus roseus*), joka on maassa satunnainen vierailija. Lisäksi tarhakarkulaisina, ei siis Suomen lintulajistoon laskettavina, on havaittu kiinankottarainen (*Sturnus sinensis*) ja viirupääkottarainen (*Sturnus cineraceus*).

## Suvut ja lajit
Luettelo perustuu BirdLife Suomen maailman lintujen suomenkieliseen nimistöön. Luokittelujen eroavuuksista johtuen lajisto voi olla erilainen eri lähteissä. Risti (†) merkitsee, että kyseinen laji on kuollut sukupuuttoon.

### [[Filippiinienkiipijät]] ''Rhabdornis''
* Filippiinienkiipijä *Rhabdornis inornatus*
* Pikkufilippiinienkiipijä *Rhabdornis mystacalis*

### [[Harakkakottaraiset]] ''Streptocitta''
* Celebesinharakkakottarainen *Streptocitta albicollis*
* Sulanharakkakottarainen *Streptocitta albertinae*

### [[Kauluskottaraiset]] ''Gracupica''
* Kauluskottarainen *Gracupica nigricollis*
* Kyläkottarainen *Gracupica contra*

### [[Kiiltokottaraiset]] ''Aplonis''

### [[Kottaraiset (suku)|Kottaraiset]] ''Sturnus''
* Kottarainen *Sturnus vulgaris*
* Mustakottarainen *Sturnus unicolor*

### [[Kultamainat]] ''Mino''
* Kultanaamamaina *Mino dumontii*
* Pitkäpyrstömaina *Mino kreffti*
* Kultamaina *Mino anais*

### [[Kuningaskottaraiset]] ''Basilornis''
* Celebesinkuningaskottarainen *Basilornis celebensis*
* Sulankuningaskottarainen *Basilornis galeatus*
* Seraminkuningaskottarainen *Basilornis corythaix*

### [[Latvuskottaraiset]] ''Poeoptera''
* Isolatvuskottarainen *Poeoptera lugubris*
* Kiiltolatvuskottarainen *Poeoptera stuhlmanni*
* Kobolttikottarainen *Poeoptera femoralis*
* Mustalatvuskottarainen *Poeoptera kenricki*

### [[Loistokottaraiset]] ''Lamprotornis''

### [[Mainat]] ''Acridotheres''

### [[Pikkukottaraiset]] ''Agropsar''
* Kanelikorvakottarainen *Agropsar philippensis*
* Mantsuriankottarainen *Agropsar sturninus*

### [[Purppurapääkottaraiset]] ''Hylopsar''
* Kuparipyrstökottarainen *Hylopsar cupreocauda*
* Purppurapääkottarainen *Hylopsar purpureiceps*

### [[Pyhämainat]] ''Gracula''
* Srilankanmaina *Gracula ptilogenys*
* Pyhämaina *Gracula religiosa*

### [[Rakkelit]] ''Onychognathus''

### [[Silkkikottaraiset]] ''Spodiopsar''
* Silkkikottarainen *Spodiopsar sericeus*
* Viirupääkottarainen *Spodiopsat cineraceus*

### [[Vilkkuperäkottaraiset]] ''Sturnia''
* Andamaanienkottarainen *Sturnia erythropygia*
* Bramiinikottarainen *Sturnia pagodarum*
* Harmaasiipikottarainen *Sturnia malabarica*
* Kiinankottarainen *Sturnia sinensis*

### Lajit, joilla on oma sukunsa

## Lähteet
* 

### Viitteet